**РЕПУБЛИКА СРБИЈА**

**ОПШТИНА ЛАПОВО**

**СКУПШТИНА ОПШТИНЕ**

**Број: 002666471 2024 08233 001 000 060 107 04 022**

**Датум: 20. 09. 2024. године**

**ЛАПОВО**

На основу чл. 239. став 4. Закона о накнадама за коришћење јавних добара („Сл. гласник РС“, број 95/2018, 49/2019, 86/2019 - усклађени дин. изн., 156/2020 - усклађени дин. изн., 15/2021 - доп. усклађених дин. изн., 15/2023 - усклађени дин. изн., 92/2023 и 120/2023 - усклађени дин. изн.), члана 32. став 1. тачка 3. Закона о локалној самоуправи („Службени гласник РС“, бр. 129/2007, 83/2014-др закон, 101/2016-др.закон, 47/2018 и 111/2021-др.закон), члана 7. Закона о финансирању локалне самоуправе („Сл.гласник РС“, бр. 62/2006, 47/2011, 93/2012, 99/2013 - усклађени дин. изн., 125/2014 - усклађени дин. изн., 95/2015 - усклађени дин. изн., 83/2016, 91/2016 - усклађени дин. изн., 104/2016 - др. закон, 96/2017 - усклађени дин. изн., 89/2018 - усклађени дин. изн., 95/2018 - др. закон, 86/2019 - усклађени дин. изн., 126/2020 - усклађени дин. изн., 99/2021 - усклађени дин. изн., 111/2021 - др. закон, 124/2022 - усклађени дин. изн. и 97/2023 - усклађени дин. изн.) и члана 37. Статута Општине Лапово („Сл.гласник општине Лапово“, број 2/2019), Скупштина општине Лапово, на седници одржаној дана 20. септембра 2024. године, донела је

**О Д Л У К У**

**О ИЗМЕНИ ОДЛУКЕ О НАЧИНУ ПЛАЋАЊА НАКНАДЕ ЗА КОРИШЋЕЊЕ ЈАВНИХ ПОВРШИНА НА ТЕРИТОРИЈИ ОПШТИНЕ ЛАПОВО**

**Члан 1.**

Овом Одлуком врши се измена Одлуке о висини и начину плаћања накнаде за коришћење јавних површина на територији општине Лапово („Сл. гласник општине Лапово“, бр. 3/2019).

**Члан 2.**

Мења се члан 6. Одлуке и гласи:

„Послове утврђивања, контроле и наплате накнаде врши Одељење за буџет и финансије Општинске управе општине Лапово, Одсек локалне пореске администрације.“

**Члан 3.**

Мења се члан 9. Одлуке и гласи:

„Накнаде се утврђују решењем Одељења за буџет и финансије Општинске управе општине Лапово, Одсек локалне пореске администрације.“

**Члан 4.**

 У чл. 11. Одлуке додаје се став 2. који гласи:

„Накнада се обвезнику увећава за 50% у односу на прописану висину накнаде.“

**Члан 5.**

Мења се члан 16. став 1. тачка 2. Одлуке и гласи:

„За постављање расхладних комора, фрижидера, апарата за сладолед, кокица, освежавајућих пића и слично, покретних објеката за продају робе на велико и мало, од стране трговинских радњи, предузећа и других привредних субјеката у пословне сврхе и вршењу занатских и других услуга, накнада се плаћа дневно од сваког целог и започетог м² заузете површине и то по цени од 20,оо динара по м².“

**Члан 6.**

Мења се члан 16. став 1. тачка 3. Одлуке и гласи:

„За заузеће јавних површина од стране угоститељских радњи и посластичарница ради постављања отворених и затворених башти, накнада се плаћа дневно од сваког целог и започетог м² заузете површине и то по цени од 10,оо динара по м².“

**Члан 7.**

У члану 16. после става 2. додаје се нови став 3. који гласи:

„Накнада се умањује за 50% у случају коришћења средстава за оглашавање за сопствене потребе и потребе других лица, постављеног на површину која није јавна, којим се врши непосредни утицај на расположивост, квалитет или неку другу особину јавне површине.“

**Члан 8.**

Остали чланови одлуке остају непромењени.

**Члан 9.**

Ова Одлука ступа на снагу осмог дана од дана објављивања у „Службеном гласнику општине Лапово“.

**ПРЕДСЕДНИЦА**

**Мирела Раденковић**

**Образложење**

Правни основ за доношење ове одлуке садржан је у чл. 239. став 4. Закона о накнадама за коришћење јавних добара којим је прописано да се актом скупштине јединице локалне самоуправе утврђује висина накнаде у складу са ст. 1. и 3. овог члана, олакшице, начин достављања и садржај података о коришћењу јавне површине надлежном органу који утврђује обавезу плаћања накнаде, док је одредбама члана 32. став 1. тачка 3. Закона о локалној самоуправи прописано да Скупштина општине утврђује стопе изворних прихода општине, као и начин и мерила за одређивање висине локалних такси и накнада.

Разлог за доношење ове одлуке налази се у потреби усклађивања са изменама Одлуке о Општинској управи општине Лапово и Правилника о организацији и систематизацији радних места у Општинској управи општине Лапово, као и прецизнијег регулисања начина плаћања накнаде за поједине категорије, за шта се у пракси утврдило да постоји потреба.

На основу свега наведеног, доноси се одлука као у тексту.